als_Latn dik_Latn sag_Latn
Samsung Electronics Co Ltd, është pranë nënshkrimit të një marrëveshje për të furnizuar FBI-në me pajisje Galaxy, burime të njohura me situatën thanë të premten.
Marrëveshja do të jetë një nxitje për Samsung, i cili është gjithnjë në kërkim për të furnizuar me pajisje agjencitë qeveritare, një vend i dominuar nga telefonat inteligjentë të kompanisë BlackBerry Ltd.
FBI, me më shumë se 35.000 të punësuar, për momentin përdor kryesisht pajisjet BlackBerry. Është e paqartë nëse agjencia ka në plan për të zëvendësuar të gjitha pajisjet BlackBerry me modelet Galaxy, apo nëse ajo do të përdorë harduere nga të dyja kompanitë.
Një zëdhënëse e FBI-së nuk pranoi të komentonte mbi këtë çështje, duke thënë se zgjedhja e telefonave inteligjentë është pjesë e një procesi aktiv dhe diskutimet e tanishme janë të ndaluara nga qeveria.
Marrëveshja është raportuar fillimisht nga gazeta Wall Street Journal të enjten.
Në maj, Pentagoni pranoi të përdorë pajisjet e Samsung dhe BlackBerry në rrjetet e Departamentit të Mbrojtjes.
Samsung ka punuar shumë për të bindur agjencitë qeveritare dhe klientët e korporatave që pajisjet e saj Galaxy, mundësuar nga sistemit operativ Android, mund të plotësojnë nevojat e tyre të sigurisë.
Kompania e Koresë së Jugut, shpreson se aprovimi nga Pentagoni dhe FBI-ja do të ndihmojnë për të rritur besimin në agjencitë qeveritare, duke përfshirë edhe bankat.
(Herë të lexuara: 303)
als_Latn als_Latn als_Latn als_Latn als_Latn als_Latn als_Latn als_Latn als_Latn